- Hindi News
- National
- मासूम से दुष्कर्म और हत्या से उबला सादुलशहर में गुस्सा, बाजार बंद रहा, कैंडल मार्च निकाला
मासूम से दुष्कर्म और हत्या से उबला सादुलशहर में गुस्सा, बाजार बंद रहा, कैंडल मार्च निकाला
सादुलशहर|मासूम बच्ची की दुष्कर्म और हत्या की वारदात से पूरा कस्बा आक्रोशित है। गुरुवार को दोपहर 2 बजे तक तो बाजार ही बंद रहे। रात को शहर के लोगों ने कैंडल मार्च निकाला। चौक पर दिवंगत मासूम बच्ची को श्रद्धांजलि अर्पित की। बाद में कैंडल मार्च में शामिल लोग पुलिस थाने पहुंचे और प्रदर्शन किया। प्रदर्शनकारियों ने आरोप लगाया कि हत्याकांड में आरोपी युवक आशु के परिजन भी शामिल हैं। उन पर भी कार्रवाई हो। इस बीच आशु सहित परिवार के चारों लोग राउंड अप हैं। उनसे पूछताछ जारी है। इससे पहले गमगीन माहौल में बच्ची का अंतिम संस्कार कर दिया। अंतिम संस्कार में बड़ी संख्या में शहर के लोग शामिल हुए। इससे पहले श्रीगंगानगर जिला अस्तपाल में मेडिकल बोर्ड ने बच्ची के शव का पोस्टमार्टम किया। दोपहर 2 बजे बच्ची के अंतिम संस्कार के बाद बाजार खुले। वार्ड नंबर 17 से छह वर्षीय बच्ची मंगलवार दोपहर से गायब थी। उसका शव बुधवार को गली में ही आशु पुत्र मनोहर लाल सोनी के घर में कूलर से बरामद हुआ था। पेज-24 भी पढ़ें
tgl_Latn sot_Latn hin_Deva hin_Deva hin_Deva